**Hapet Thirrja për mobilitete (bursa) stafi të UPT-së**

**në kuadër të Marrëveshjes KA1, të Programit Erasmus +**

**në Università degli Studi G.D'Annunzio Chieti Pescara, Itali.**

Në kuadër të marrëveshjes KA1 bilaterale, është hapur thirrja për aplikime për mobilitete për stafin e Universitetit Politeknik të Tiranës, në **Università degli Studi G.D'Annunzio Chieti Pescara.**

**Llojet e mobilitetit përfshijnë:** Shkëmbimin e stafit akademik dhe administrativ, me synim zgjerimin e

mëtejshëm të bashkëpunimit midis dy institucioneve.

**Fusha e mësimdhënies/trajnimit:**

* Fakulteti i Arkitekturës dhe Urbanistikës;
* Fakulteti i Inxhinierisë së Ndërtimit;
* Fakulteti i Gjeologjisë dhe i Minierave;
* Drejtoritë në UPT.

**Numri total i stafit:** Numri total i stafit akademik dhe administrativ do të përcaktohet nga universiteti

pritës, pas nominimit nga UPT.

**Koha e kryerjes së mobilitetit**: 5 ditë + 2 ditë udhëtim,semestri i II i vitit akademik 2022 – 2023, (Mobilitetet duhet të përfundojnë brenda muajit korrik 2023).

**Dokumentat e nevojshme për aplikim :**

* CV + lista e publikimeve (në gjuhën angleze);
* Kopje e Pasaportës;
* Aprovim nga përgjegjësi i njësisë bazë dhe nga përgjegjësi i njësisë kryesore, ku aplikanti bën pjesë, në lidhje me planin e mobilitetit dhe periudhën, të parashikuara për t’u kryer në universitetin pritës\*;
* Letra konfirmuese nga universiteti pritës, për stafin akademik \*\*;
* Dokumenti i Mobility Agreement (Staff Mobility for Teaching/Training) për stafin akademik/administrativ në universitetin pritës\*\*\*.

*\*Plani i mobilitetit dhe periudha e propozuar e mobilitetit duhet të aprovohet/firmoset paraprakisht nga përgjegjësi i njësisë bazë dhe nga përgjegjësi i njësisë kryesore* *ku aplikani bën pjesë.*

\*\**Kandidatët që do të aplikojnë për të qenë pjesë e mobiliteteve si staf akademik për mësimdhënie në universitetin pritës, paraprakisht duhet të kenë aprovimin nga universitetin pritës (Dekan/Titullar Departamenti ose program studimi/Profesor), për kryerjen e aktivitetit gjatë periudhës së mobilitetit. Ai/ajo do të duhet t’ju dërgojë një dokument paraprak aprovues, të cilin do të duhet ta bashkangjisni me dokumentet e tjera për aplikimin tuaj.*

\*\*\* *Mobility Agreement for Teaching/Training për stafin është një dokument në të cilin duhet të specifikohet programi juaj i propozuar që do të kryeni gjatë periudhës së shkëmbimit, i cili është aprovuar paraprakisht nga përgjegjësi i njësisë bazë, sipas pikës më sipër. Kjo është formë standarde e Erasmus+ dhe firmoset nga aplikanti dhe personi përgjegjës për mobilitetet në Universitetin Politeknik të Tiranës, i cili është Zv.Rektori për Anën Shkencore dhe Marrëdhëniet me Jashtë.*

Për të shkarkuar formatet: Staff Mobility for Training dhe Staff Mobility for Teaching, ju lutemi klikoni te: [Aneks 3](https://www.upt.al/images/stories/projekte/ANEKS%203%20-%20Mobility-agreement-training,%20staff.pdf) , [Aneks 4](https://www.upt.al/images/stories/projekte/ANEKS%204%20-%20Mobility-agreement-teaching,%20staff.pdf) .

***Afati për aplikim, pranë Drejtorisë së Komunikimit dhe Koordinimit në UPT:*** 21 prill 2023, ora 12.00.

Për informacione shtesë në lidhje me procesin e aplikimit në UPT, si dhe **për** **aspektin financiar të mobilitetit**, ju lutemi kontaktoni në email: [abeqo@upt.al](mailto:abeqo@upt.al) , [rkodra@upt.al](mailto:rkodra@upt.al)